**ΑΝΑΚΟΙΝΩΣΗ**

Το Τμήμα Γερμανικής Γλώσσας και Φιλολογίας ΕΚΠΑ, στη συνεδρίαση του στις 12/02/2024, αποφάσισε ομόφωνα να εκφράσει δημόσια

* την αντίθεση του με το νομοσχέδιο, το οποίο κατατέθηκε υπό τον κατ’ ευφημισμό τίτλο «Ενίσχυση του Δημόσιου Πανεπιστημίου – Πλαίσιο λειτουργίας μη κερδοσκοπικών παραρτημάτων ξένων πανεπιστημίων», διότι δεν είναι σύμφωνο με το Σύνταγμα της Ελλάδας, και συγκεκριμένα με το άρθρο 16 του Συντάγματος που ορίζει ότι «ανώτατη εκπαίδευση παρέχεται αποκλειστικά από ιδρύματα που αποτελούν νομικά πρόσωπα δημοσίου δικαίου με πλήρη αυτοδιοίκηση»⋅
* την απόφαση του να μην υπεισέλθει σε λεπτομερή συζήτηση των επιμέρους άρθρων του για αυτόν τον λόγο⋅
* την προσήλωση του στο Ελληνικό Δημόσιο Πανεπιστήμιο, στο οποίο υπηρετούν τα μέλη του με συνέπεια και υπευθυνότητα, παρέχοντας στους φοιτητές και τις φοιτήτριές του υψηλού επιπέδου επιστημονική γνώση⋅
* την ανάγκη στήριξης του Δημόσιου Πανεπιστημίου από την Πολιτεία, με τρόπο ουσιαστικό, μέσω της αύξησης των δαπανών για την Παιδεία, της ενίσχυσης του διδακτικού προσωπικού και γενικότερα της επίλυσης των προβλημάτων, τα οποία αναδεικνύει η ακαδημαϊκή κοινότητα.

Για τους ανωτέρω λόγους, ζητεί την απόσυρση του νομοσχεδίου.